משרת העם (סדרת טלוויזיה)

משרת העם (באוקראינית: Слуга народу) היא סדרת טלוויזיה אוקראינית בהפקת "אולפני רובע 95" (בבימויו של אולכסיי קיריושצ'נקו) מסוגת הקומדיה הפוליטית, המגוללת את קורותיו של מורה להיסטוריה שהופך לנשיא אוקראינה המנסה לבצע את עבודתו נאמנה אך נאלץ להתמודד עם הבירוקרטיה המושחתת במדינתו.

העונה הראשונה (שכללה 24 פרקים) שודרה בערוץ הטלוויזיה האוקראיני "1+1". פרק הבכורה שודר ב-16 ביולי 2015. ב-7 ביוני 2017 החלו צילומי העונה השנייה. פרק הבכורה של העונה השנייה שודר ב-23 באוקטובר 2017. בתחילת אוגוסט 2018 נודע על תחילת צילומי העונה השלישית של הסדרה, שעלתה לשידור במרץ 2019, על רקע הבחירות לנשיאות אוקראינה, שבהן התמודד כוכב הסדרה, וולודימיר זלנסקי.

סלוגן הסדרה הוא "ההיסטוריה של הנשיא הבא", ולמעשה, השחקן הראשי, וולודימיר זלנסקי, שגילם את הנשיא בסדרה, נבחר בפועל לנשיא אוקראינה באפריל 2019, לאחר שזכה ברוב של 73% בסיבוב השני בבחירות לנשיאות.

שלושת הפרקים הראשונים של הסדרה שודרו ברשת THT ברוסיה החל מ-11 בדצמבר 2019. לאחר מכן הועלו פרקי הסדרה לשרת Premier. בתקשורת נטען שהסדרה הורדה מהערוץ בעקבות הלצה על פוטין.

 תקציר עלילת הסדרה 
 עונה 1: משרת העם
פעם אחת ואסיל הולובורודקו, מורה להיסטוריה במקצועו, מתעצבן על החיים, בהתקף של כעס, תוך התבטאות משולחת רסן. את התקף הזעם שלו מצלם בטלפון הנייד שלו תלמיד בכיתה שלו, שמעלה את הסרטון לאינטרנט שצובר מיליוני צפיות.

הולובורודקו הופך להיות מאוד פופולרי ובעידוד התלמידים, מגיש את מועמדותו בבחירות לנשיאות אוקראינה. בבוקר שלאחר הבחירות, אל הדירה המשותפת שלו בקייב מגיעה שיירת רכבים ובה ראש הממשלה, עם הצעה שהוא אינו יכול לסרב לה והמורה להיסטוריה, שגר עד כה עם הוריו, מתחיל חיים חדשים.

הוא נכנס לחיים הפוליטיים ומגלה שעליו לנהל מדינה מושחתת ולהוביל שורת רפורמות על מנת לשפר את המצב.

 הסרט 
בשנת 2016 יצא לאקרנים סרט הקולנוע "משרת העם 2". לאחר שהרפורמות נכשלות, קרן המטבע הבינלאומית מציעה הלוואה על סך 15 מיליון דולרים, אך הולובורודקו מוצא עצמו במאבק מתמשך נגד האוליגרכים והמושלים במחוזות אוקראינה שנשלטים על ידם.

 עונה 2: מהערצה להדחה 
הולובורודקו מתאמץ לזכות בחיבת העם שוב ומנהל קמפיין בחירות שבמהלכו הוא מתמודד שוב בבחירות לנשיאות. במהלך העונה הוא מבצע שלל צעדים אך נתקל בקשיים נוספים בדמות התנגדויות לרעיונותיו בפרלמנט ובממשלה וניצב על סף הדחה והפסד טוטלי בבחירות לנשיאות אוקראינה.

 עונה 3: הבחירה 
תקופה אפלה יורדת על אוקראינה, כאשר הולובורודקו נשלח לכלא באשמת ארגון הפיכה מדינית. לנשיא אוקראינה מושבע דמיטרי סוריקוב, מדינאי כוחני, שהוא רק אחד משורת מדינאים שייאלצו להתמודד עם העם האוקראיני, ששוב נמצא בפני בחירת מנהיג עתידי.

פרקי הסדרה
עונה פרקים תאריך שידור מקורי בכורת העונה סיום העונה12416 בנובמבר 20159 בדצמבר 2015משרת העם 219 בדצמבר 201622423 באוקטובר 201716 בנובמבר 20173327 במרץ 201928 במרץ 2019

שחקנים ודמויות
 שחקן / שחקנית שם הדמות אודות הדמות עונות1 (2015)2 (2017)3 (2019) וולודימיר זלנסקי ואסיל הולובורודקו הדמות הראשית, מורה להיסטוריה ונשיא אוקראינהדמות ראשית סטניסלב בוקלן יורי צ'ויקו ראש ממשלת אוקראינה, עומד בראש המערכת המושחתת. נעצר בשידור חי של תוכנית טוק שואו פוליטיתדמות ראשית יבהן קושובי סרגיי מוחין שר החוץ האוקראיני, חברו הטוב של ואסילדמות ראשית דמות משנית אולנה קראבץ אולגה מישצ'נקו נגידת הבנק הלאומי של אוקראינה, אשתו לשעבר של ואסילדמות ראשית יורי קראפוב מיכאילו סאנין ראש השירות הפיננסי, בן כיתתו של ואסיל, חבר של אחות הנשיא סווטלנהדמות ראשית מיכאילו פטאלוב מיכאל טאסוניאן ראש שירות הביטחון האוקראינידמות ראשית אולכסנדר פיקאלוב איוואן סקוריק שר ההגנה האוקראיני, בן כיתתו של ואסיל, קפטן הכוחות המזויניםדמות ראשית אולגה ז'וקובצובה אוקסנה סקבורודה עוזרתו של שר החוץדמות ראשית גאורגי פובולוצקי טוליה ראש מערך האבטחה הנשיאותי דמות משנית דמות ראשית דמיטרי סורז'יקוב דמיטרי סוריקוב נגיד הבנק הלאומי, ראש ממשלת אוקראינה ולאחר מכן נשיא דמות משנית דמות ראשית

 קישורים חיצוניים 



 ערוץ הווידאו הרשמי באתר יוטיוב

 הערות שוליים 

קטגוריה:סדרות טלוויזיה אוקראיניות
קטגוריה:סדרות דרמה פוליטיות
קטגוריה:יצירות שצונזרו ברוסיה